La maxa enllena l’ambiente na nueche de San Xuan. Ésta ye una fecha enforma especial que se vien celebrando dende cuantayá y que destaca pola quema de fogueres. Equí esplicámoste bien qué significáu tien.
#000000
Ye una celebración que tien raigaños celtes, que recibía’l nome d’Alban Heruin, y na que se fai cultu al sol y al agua. Trátase d’una nueche máxica pa munches cultures, ente elles l’asturiana.
#000002
El solsticiu de branu, esto ye, cuando’l sol ta nel so puntu más altu, pa pasar a descender nos meses próximos. Esta posición del sol fai qu’esta xornada sía la nueche más curtia del añu; el día con más lluz.
#000003
La nueche del 23 de xunu, anque’l solsticiu de branu en verdá ye’l 20 de xunu. La razón d’esti cambiu foi la decisión de la Ilesia católica d’adaptar la folixa a San Xuan Bautista, al igual que fixo con otres munches fiestes paganes.
#000004
Nesta xornada faense fogueres cola intención de dar más fuercia al sol. N’Asturies, éstes suelen asitiase cerca de puntos d’agua, como fontes o ríos, cola fin de purificar. Asina, la xente suel baillar alredor de la foguera y engalana les fontes nesti día. Tamién ye habitual que se bañe nel mar, fontes o ríos pa tener salú.
#000005
¿Por qué ye máxica esta nueche?
#000006
La tradición asturiana atribúi a la Nueche de San Xuan aspeutos máxicos. Por exemplo, esta nueche salen de les sos cueves les xanes, muyeres de muncha belleza y llarga cabellera rubia a les que se pue ver nes fontes esti día. Éstes poseen importantes ayalgues a la que podrán acceder quién consiga desencantales. Tamién ye posible ver la flor d’agua, que naz per un instante colos primeros rayos de la mañana. Ésta trae amor, belleza y salú.
#000007
Vete a la foguera que se faiga nel to barriu o na to ciudá cola to familia, disfruta y espera acontecimientos... Esta ye una nueche máxica de verdá; en San Xuan pue pasar cualquier cosa.
#000008